CELEX: 51999PC0581
Language: da
Date: 1999-11-12
Title: Forslag til Rådets forordning om fastsættelse for fangstsæsonen 2000 af orienteringspriserne for de fiskerivarer, som er anført i litra A, D og E i bilag I til forordning (EØF) nr. 3759/92

DA ---pagebreak---                  KOMMISSIONEN FOR DE EUROPÆISKE FÆLLESSKABER
                                                     Bruxelles, den 12.11.1999
                                                     KOM(1999) 581 endelig
                                        Forslag til
                               RÅDETS FORORDNING
om fastsættelse for fangstsæsonen 2000 af orienteringspriserne for de fiskerivarer, som
         er anført i litra A, D og E i bilag I til forordning (EØF) nr. 3759/92
                               (forelagt af Kommissionen)
 ---pagebreak---                                         BEGRUNDELSE
Formålet med denne forordning er at fastsætte de orienteringspriser, der skal gælde for 2000
for varerne i bilag I, del A, D og E, i forordning (EØF) nr. 3759/92 om den fælles
markedsordning for fiskerivarer. I forordningens artikel 9 er det fastsat, at der for hver af disse
varer fastsættes en orienteringspris på grundlag af gennemsnittet af de noteringer, der er
konstateret på de repræsentative engrosmarkeder eller i de repræsentative havne i løbet af de
sidste tre fangstsæsoner forud for fastsættelsen af denne pris. Ved fastsættelsen tages der også
hensyn til udviklingen i produktion og efterspørgsel og til andre kriterier, som vedrører
prisstabilitet, opretholdelse af producenternes indkomst og hensynet til forbrugernes
interesser.
I perioden 1997-99 sammenlignet med perioden 1996-98 er gennemsnitspriserne for hvidfisk
steget markant fra +2% til +18%, undtagen for tunge (0%) og ising (-4%). Priserne for
hvidfisk har ligget højere i første halvår af 1999 end i første halvår af 1998, undtagen for sej,
rødfisk og tunge. I betragtning af den gunstige markedssituation foreslår Kommissionen at
forøge orienteringsprisen med 1% til 2% for de fleste arter hvidfisk, undtagen for ising,
skrubbe og tunge, som Kommissionen anbefaler forbliver uændrede.
Hvad angår pelagiske arter, var ændringen i gennemsnitspriserne i perioden 1997-99
sammenlignet med perioden 1996-98 i størrelsesordenen fra -7% til +14%. Mens priserne for
sardiner og spansk makrel er steget, er markedssituationen for sild, makrel, ansjos og hvid tun
blevet forværret, navnlig på kort sigt. Kommissionen foreslår derfor, at orienteringsprisen for
disse arter nedsættes betydeligt, undtagen for hvid tun og spansk makrel (der anbefales en
uændret pris) og for sardiner (der tilrådes en stigning på 2%).
For de øvrige arter i bilag I foreslår Kommissionen at forøge orienteringsprisen for rejer, hele
hummere og jomfruhummer samt at fastholde den aktuelle orienteringspris for taskekrabber,
hummerhaler, tiarmet blæksprutte og kogt jomfruhummer.
Kort sagt foreslår Kommissionen:
-       at nedsætte orienteringsprisen for sild med 4%, for makrel med 3%, og for ansjos med 2%
-       i 2000 at fastholde 1999-orienteringspriserne for spansk makrel, taskekrabber,
        hummerhaler, ising, skrubbe, hvid tun (hel og renset), tiarmet blæksprutte, tunge og
        kogt jomfruhummer
-       at forøge orienteringsprisen for rødhaj, rødfisk, kuller, hvilling, rødspætte, glashvarre,
        hele hummere og fersk jomfruhummer med 1%, for torsk og sej med 1,5% og for
        sardiner, pighaj, lange, kulmule, havbrasen, havtaske (hel og uden hoved) samt rejer
        med 2%.
                                                  2
 ---pagebreak---                                                 Forslag til
                                        RÅDETS FORORDNING
  om fastsættelse for fangstsæsonen 2000 af orienteringspriserne for de fiskerivarer, som
              er anført i litra A, D og E i bilag I til forordning (EØF) nr. 3759/92
RÅDET FOR DEN EUROPÆISKE UNION HAR –
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3759/92 af 17. december 1992 om den fælles
markedsordning for fiskerivarer og akvakulturprodukter1, ændret ved forordning (EØF) nr.
3318/942, særlig artikel 9, stk. 3,
under henvisning til forslag fra Kommissionen, og
ud fra følgende betragtninger:
(1)     I henhold til artikel 9, stk. 1, i forordning (EØF) nr. 3759/92 skal der for hver
        fangstsæson fastsættes en orienteringspris for hver af de varer eller varegrupper, som
        er anført i litra A, D og E i forordningens bilag I;
(2)     På grundlag af de foreliggende oplysninger om priserne for de pågældende varer og af
        de opstillede kriterier i artikel 9, stk. 2, i nævnte forordning bør disse priser for
        fangstsæsonen 2000 bibeholdes, forhøjes eller nedsættes alt efter, hvilken art der er
        tale om –
UDSTEDT FØLGENDE FORORDNING:
                                                 Artikel 1
Orienteringspriserne for fangstsæsonen 1. januar til 31. december 2000 for de varer, som er
anført i litra A, D og E i bilag I til forordning (EØF) nr. 3759/92, og de handelskendetegn, disse
priser gælder for, er fastsat i bilaget til nærværende forordning.
1
        EFT L 388 af 31.12.1992, s. 1.
2
        EFT L 350 af 31.12.1994, s. 15.
                                                     3
 ---pagebreak---                                             Artikel 2
Denne forordning træder i kraft den 1. januar 2000.
Denne forordning er bindende i alle enkeltheder og gælder umiddelbart i hver medlemstat.
Udfærdiget i Bruxelles, den
                                              På Rådets vegne
                                              Formand
                                                4
 ---pagebreak---                                                                 BILAG I
                                                                          Handelskendetegn (1)                                Orienteringspris
                       Art
                                                                                                                                 (EUR/ton)
                                                   friskhedsklasse          størrelse               behandlingsgrad
  1. Sild af arten Clupea harengus               ekstra, A               1                  hele                             259
  2. Sardiner af arten Sardina pilchardus        ekstra                  3                  hele                             542
  3. Pighaj (Squalus acanthias)                  ekstra, A               2                  hele                             ) 1068
                                                                                            renset, med hoved                )
  4. Rødhaj (Scyliorhinus-arter)                 ekstra, A               1                  hele                             ) 814
                                                                                            renset, med hoved                )
  5. Rødfisk (Sebastes-arter)                    A                       2                  hele                             1154
  6. Torsk (Kabliau) af arten Gadus              A                       2                  renset, med hoved                )
  morhua                                         eller                                                                       ) 1529
                                                 A                       3                  renset, med hoved                )
  7. Sej (Pollachius virens)                     A                       2                  renset, med hoved                )
                                                 eller                                                                       ) 782
                                                 A                       3                  renset, med hoved                )
  8. Kuller (Melanogrammus aeglefinus)           A                       2                  renset, med hoved                )
                                                 eller                                                                       ) 1036
                                                 A                       3                  renset, med hoved                )
  9. Hvilling (Merlangius merlangus)             A                       2                  renset, med hoved                )
                                                 eller                                                                       ) 902
                                                 A                       3                  renset, med hoved                )
  10. Lange (Molva-arter)                        ekstra, A               1, 2               renset, med hoved                 1173
  11. Makrel af arten Scomber scombrus           ekstra                  1                  hele                             )
                                                 eller                                                                       ) 285
                                                 A                       2                  hele                             )
  12. Makrel af arten Scomber japonicus          ekstra                  1                  hele                             )
                                                 eller                                                                       ) 301
                                                 A                       2                  hele                             )
  13. Ansjos (Engraulis-arter)                   ekstra                  2                  hele                              1167
  14. Rødspætte (Pleuronectes platessa)          A                       2                  renset, med hoved                fra 1.1.2000 }
                                                 eller                                                                       til 30.4.2000 }
                                                 A                       3                  renset, med hoved                1052
                                                                                                                             fra 1.5.2000 {
                                                                                                                             til 31.12.2000{
                                                                                                                             1448
  15. Kulmule af arten Merluccius                A                       1                  renset, med hoved                3732
  merluccius
  16. Glashvarre (Lepidorhombus-arter)           ekstra, A               1, 2               hele, renset, med hoved          2358
  17. Havbrasen (Brama-arter)                    ekstra, A               1                  hele                             1836
  18. Havtaske (Lophius-arter)                   ekstra, A               2, 3               hele eller renset, med hoved     2771
                                                 ekstra, A               2, 3               uden hoved                       5725
  19. Hesterejer af arten Crangon crangon        A                       1                  kun kogt i vand                  2405
  20. Taskekrabber (Cancer pagurus)              -                       1                  hele                             1749
  21. Jomfruhummer (Nephrops                     E, A                    1, 2               hele                             5284
  norvegicus)                                    E, A                    2                  haler                            4345
  22. Ising (Limanda limanda)                     ekstra, A              1                  renset, med hoved                932
  23. Skrubbe (Platichthys flesus)                ekstra, A              1                  renset, med hoved                558
  24. Hvid tun (Thunnus alalunga)                ekstra, A               1                  hele                             2145
                                                                         1                  renset, med hoved                2452
  25. Tiarmet blæksprutte (Sepia officinalis     ekstra, A               1, 2               hele                             1605
  og Rossia macrosoma)
  26. Tunge (Solea-arter)                        ekstra, A               2, 3               renset, med hoved                6453
  27. Dybhavsrejer (Pandalus Borealis)           A                       1                  kun kogt i vand                  6387
                                                 A                       1                  fersk eller kølet                1690
(1)         Friskhedskategori, størrelse og behandlingsgrad er anført som fastsat i artikel 2 i forordning (EØF) nr. 3759/92
                                                                       5
 ---pagebreak---      FINANSIERINGSOVERSIGT                                                           FISH /A/4
                                                                                     DATO: 26/10/99
1.    BUDGETPOST: B1 – 261                                                           BEVILLINGER:
2.    FORANSTALTNINGENS BETEGNELSE: Tre forslag til rådsforordninger om fastsættelse af orienteringspriserne
      for fiskerivarer (bilag I, del A, D og E, og bilag II til forordning (EØF) nr. 3759/92) samt EF-producentprisen for tun
      (bilag III).
3.    RETSGRUNDLAG: Artikel 9 og 17 i forordning (EØF) nr. 3759/92.
4.    FORMÅL: At fastsætte de årlige priser for fiskerivarer (fangstsæsonen 2000).
5.    FINANSIELLE VIRKNINGER                       PERIODE PÅ 12                 REGNSKABS                FØLGENDE
                                                      MÅNEDER                           ÅR                REGNSKABS
                                                                                       2000                    ÅR
                                                       (mio. euro)                 (mio. euro)             (mio. euro)
5.0   UDGIFTER, SOM AFHOLDES                                                            14
      - OVER EF-BUDGETTET
      (INTERVENTION)
5.1   INDTÆGTER
      - EF's EGNE INDTÆGTER
      (AFGIFTER/TOLD)
      - NATIONALE KILDER
5.0.1 OVERSLAG - UDGIFTER                          Foranstaltningen er begrænset til fangstsæsonen 2000 (16.10.1999 -
                                                                                 15.10.2000)
5.1.1 OVERSLAG - INDTÆGTER
5.2   BEREGNING AF INTERVENTIONSUDGIFTERNE FOR FMO-BUDGETTET:
      - tilbagetagelse (EF)                                                            6,0 mio. EURO
      - udligningsgodtgørelse for tun                                                  3,5 mio. EURO
      - tilbagetagelse og prolongation (autonomt)                                      2,5 mio. EURO
      - prolongation (EF)                                                              1,0 mio. EURO
      - støtte til privat oplagring                                                    0,5 mio. EURO
6.0   ER FINANSIERING MULIG GENNEM BEVILLINGER OPFØRT UNDER DET
      PÅGÆLDENDE KAPITEL I DET LØBENDE BUDGET?
6.1   ER FINANSIERING MULIG VED OVERFØRSEL MELLEM KAPITLER
      I DET LØBENDE BUDGET?
6.2   ER ET TILLÆGSBUDGET NØDVENDIGT?                                                                         NEJ
6.3   SKAL DER OPFØRES BEVILLINGER PÅ FREMTIDIGE BUDGETTER?                                                   JA
BEMÆRKNINGER: Da det drejer sig om en prisfastsættelse, er indvirkningen på udgifterne indirekte; udgifterne
afhænger i høj grad af, hvorledes markedet udvikler sig, og hvilke mængder der landes.
                                                              6